CELEX: 62014CN0335
Language: el
Date: 2014-07-11 00:00:00
Title: Υπόθεση C-335/14): Αίτηση προδικαστικής αποφάσεως την οποία υπέβαλε το Cour d’appel de Mons (Βέλγιο) στις 11 Ιουλίου 2014 — Les Jardins de Jouvence SCRL κατά État belge

29.9.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 339/5
            
         Αίτηση προδικαστικής αποφάσεως την οποία υπέβαλε το Cour d’appel de Mons (Βέλγιο) στις 11 Ιουλίου 2014 — Les Jardins de Jouvence SCRL κατά État belge
   (Υπόθεση C-335/14))
   2014/C 339/06
   Γλώσσα διαδικασίας: η γαλλική
   
      Αιτούν δικαστήριο
   
   Cour d’appel de Mons (Βέλγιο)
   
      Διάδικοι στην υπόθεση της κύριας δίκης
   
   
      Εκκαλούσα: Les Jardins de Jouvence SCRL
   
      Εφεσίβλητο: État belge
   
      Προδικαστικά ερωτήματα
   
   
               1)
            
            
               Συνιστά μία κατοικία-υπηρεσίες υπό την έννοια του διατάγματος του Conseil de la Région wallonne της 5ης Ιουνίου 1997, σχετικά με τους οίκους ευγηρίας, τις κατοικίες-υπηρεσίες και τα κέντρα ημερήσιας υποδοχής ατόμων ηλικίας τουλάχιστον εξήντα ετών, [η οποία διαθέτει] με σκοπό το κέρδος, ειδικές κατοικίες που έχουν σχεδιαστεί για δύο άτομα, περιλαμβάνουν εξοπλισμένη κουζίνα, living, υπνοδωμάτιο και εξοπλισμένο δωμάτιο μπάνιου, που τους παρέχουν τη δυνατότητα να είναι ανεξάρτητοι, καθώς και διάφορες προαιρετικές υπηρεσίες που προσφέρονται έναντι αντιτίμου, με σκοπό το κέρδος, οι οποίες δεν περιορίζονται μόνο στους οικοτρόφους της κατοικίας-υπηρεσίες (ζυθεστιατόριο, κομμωτήριο και ινστιτούτο αισθητικής, αίθουσα κινησιοθεραπείας, δραστηριότητες εργοθεραπείας, θάλαμο πλυντηρίων-στεγνωτηρίων, κέντρο αιμοδοσίας και αιμοληψίας, ιατρείο) οργανισμό κοινωνικού, κατ’ ουσίαν, χαρακτήρος ο οποίος πραγματοποιεί «παροχές υπηρεσιών και παραδόσεις αγαθών οι οποίες συνδέονται στενά με την κοινωνική πρόνοια και ασφάλιση» υπό την έννοια του άρθρου 13, A, παράγραφος 1, στοιχείο ζ', της έκτης οδηγίας 77/388/ΕΟΚ του Συμβουλίου, της 17ης Μαΐου 1977, περί εναρμονίσεως των νομοθεσιών των κρατών μελών των σχετικών με τους φόρους κύκλου εργασιών — Κοινό σύστημα φόρου προστιθεμένης αξίας: ομοιόμορφη φορολογική βάση (1) (νυν άρθρο 132, παράγραφος 1, στοιχείο ζ', της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας (2));
            
         
               2)
            
            
               Διαφέρει η απάντηση στο ερώτημα αυτό εάν η επίμαχη κατοικία-υπηρεσίες λαμβάνει, για την παροχή των εν λόγω υπηρεσιών, επιδοτήσεις ή πλεονέκτημα άλλης μορφής ή τυγχάνει χρηματοοικονομικής παρεμβάσεως εκ μέρους των δημοσίων αρχών;
            
         
      (1)  ΕΕ ειδ. έκδ. 09/001, σ. 49.
   
      (2)  EE L 347, σ. 1.